2020. gada 15. jūlija Rīkojums Nr. 388

Rīgā (prot. Nr. 44 37. §)

**Par 1991. gada barikāžu 30 gadu atceres pasākumu plānu**

1. Apstiprināt 1991. gada barikāžu 30 gadu atceres pasākumu plānu (turpmāk – plāns) (pielikums).

2. Plānā minētajām atbildīgajām institūcijām nodrošināt plāna I sadaļā "Pasākumi, kas nodrošināmi esošā budžeta ietvaros" paredzēto pasākumu izpildi noteiktajos termiņos atbilstoši tām piešķirtajiem budžeta līdzekļiem.

3. Lai nodrošinātu plāna II sadaļā "Pasākumi, kas nodrošināmi ar papildu finansējumu" minēto pasākumu izpildi:

3.1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu:

3.1.1. Tieslietu ministrijai 47 179 *euro* apmērā pārskaitīšanai 1991. gada barikāžu dalībnieku biedrībai;

3.1.2. Nacionālajai elektronisko plašsaziņas līdzekļu padomei 14 997 *euro* apmērā pārskaitīšanai valsts sabiedrībai ar ierobežotu atbildību "Latvijas Televīzija";

3.2. jautājumu par papildu valsts budžeta līdzekļu piešķiršanu pasākumu īstenošanai 2021. gadā Izglītības un zinātnes ministrijai 4 000 *euro* apmērā, Tieslietu ministrijai 39 228 *euro* apmērā un Nacionālajai elektronisko plašsaziņas līdzekļu padomei 45 988 *euro* apmērā izskatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem.

4. Izglītības un zinātnes ministrijai un Nacionālajai elektronisko plašsaziņas līdzekļu padomei līdz 2021. gada 30. jūnijam iesniegt Tieslietu ministrijā pārskatu par plāna īstenošanai piešķirtā valsts budžeta finansējuma izlietojumu.

5. Tieslietu ministrijai pēc 1991. gada barikāžu atceres pasākumu īstenošanas sagatavot un tieslietu ministram līdz 2021. gada 1. septembrim iesniegt noteiktā kārtībā Ministru kabinetā informatīvo ziņojumu par piešķirtā valsts budžeta finansējuma izlietojumu.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns